Антон Рыгоравіч Навумавец

**Антон Рыгоравіч Навумаве́ц** () — вучоны-фізік, доктар фізіка-матэматычных навук (1973), прафесар, акадэмік Нацыянальнай акадэміі навук Украіны (1997), замежны член НАН Беларусі (2021), член Прэзідыума Нацыянальнай акадэміі навук Украіны, Заслужаны дзеяч навукі і тэхнікі Украіны (1995).

## Біяграфія 
Нарадзіўся ў вёсцы Рудка (Пінскі павет, Палескае ваяводства, Польская Рэспубліка, зараз у  Брэсцкай вобласці Беларусі). У 1952 годзе скончыў сярэднюю школу ў горадзе Іванава. Паступіў у Кіеўскі ўніверсітэт, які скончыў у 1957 годзе. З 1957 года працуе ў Інстытуце фізікі Нацыянальнай акадэміі навук Украіны. У 1983—1998 гадах намеснік сакратара Аддзялення фізікі і астраноміі, у 1998—2004 гадах акадэмік-сакратар. У 2004—2015 гадах віцэ-прэзідэнт, з 2015 па 2020 год першы віцэ-прэзідэнт НАН Украіны, з 9 кастрычніка 2020 года — член Прэзідыума НАН Украіны. Адначасова ў 1977—1978 і 1988—2002 гг. прафесар Кіеўскага ўніверсітэта, з 4 лістапада 2020 года — галава Камісіі пры Прэзідыуме НАН Украіны па абароне навукі, процідзеянні псеўданавуцы і фальсіфікацыі навуковых даследаванняў, з 1 мая 2021 года — галава праўлення благачыннай арганізацыі «Благодійний фонд імені Бориса Патона»

## Навуковая дзейнасць 
А. Р. Навумаўцу належаць навуковыя працы ў галіне фізікі паверхняў цвёрдых цел, фізічнай электронікі, даследавання з’яў у звыштонкіх плёнках таўшчынёй у адзін слой атамаў. Адкрыў з’явы дрэйфу адсарбіраваных атамаў і малекул у неаднародным электрычным полі ў паверхні, двухмернай кандэнсацыі ў адсарбіраваных пластах з дыполь-дыпольным ўзаемадзеяннем, электронна-стымуляванай паверхневай дыфузіі, стабільнай нізкапольнай электроннай эмісіі з п’езаэлектрыкаў.

## Узнагароды, прэміі і ганаровыя званні 
* Ордэн князя Яраслава Мудрага III ступені (2014)
* Ордэн князя Яраслава Мудрага IV ступені (2007)
* Ордэн князя Яраслава Мудрага V ступені (2003)
* Юбілейны медаль «25 гадоў незалежнасці Украіны»
* Афіцэр Ордэна Акадэмічных пальмаў (Францыя, 2012)
* Залаты медаль Еўрапейскай навукова-прамысловай палаты за выдатныя дасягненні ў галіне электронікі і матэрыялазнаўства (Бельгія, 2013)
* Дзяржаўная прэмія СССР 1988 г.
* Дзяржаўная прэмія Украіны ў галіне навукі і тэхнікі 1997 г.
* Прэмія імя У. І. Вярнадскага фонду «Украіна — 21 стагоддзе» (2003)
* Прэмія Нацыянальнай акадэміі навук Украіны ім. М. М. Багалюбава (2004)
* Ганаровы доктар Нацыянальнага ўніверсітэта імя Т. Шаўчэнкі (2009)
* Ганаровы доктар Харкаўскага нацыянальнага ўніверсітэта імя В. Н. Каразіна (2014)
* Ганаровы прафесар Інстытута нізкіх тэмператур і структурных даследаванняў Польскай акадэміі навук (Вроцлаў, Польшча, 2015)
* Медаль ЮНЕСКА «За выбітны ўклад у развіццё нананавукі і нанатэхналогій» (2016)
* Ганаровы знак «За стварэнне касмічных тэхналогій» (Канструктарскае бюро «Паўднёвае», 2016)
* Залаты медаль Нацыянальнай акадэміі навук Беларусі за выдатны ўклад у навуку (2018)
* Ганаровая грамата Нацыянальнага сходу Рэспублікі Беларусь за выдатны ўклад у навуковае супрацоўніцтва Беларусі і Украіны (2018)

## Літаратура 
*  — С. 111.

## Спасылкі 
* Наумовець Антон Григорович // НАН Украіны
* Наумовец, Антон Григорьевич (доктор физико-математических наук; род. 1936)  // Нацыянальная бібліятэка Беларусі
* Наумовец, Антон Григорьевич (доктор физико-математических наук; род. 1936) // Рэспубліканская навукова-тэхнічная бібліятэка Беларусі
* Наумовець Антон Григорович // Благодійний фонд Октая Алієва 
* Почётного доктора университета Антона Наумовца наградили медалью ЮНЕСКО «За вклад в развитие нанонауки и нанотехнологий» // Сайт Харкаўскага нацыянальнагаа ўніверсітэта імя В. Н. Каразіна
* Web site of Anton G. Naumovets 

Катэгорыя:Выпускнікі Кіеўскага ўніверсітэта
Катэгорыя:Фізікі СССР
Катэгорыя:Фізікі Украіны
Катэгорыя:Заслужаныя дзеячы навукі і тэхнікі Украіны
Катэгорыя:Узнагароджаныя Ганаровай граматай Нацыянальнага сходу Рэспублікі Беларусь
Катэгорыя:Выкладчыкі Кіеўскага ўніверсітэта
Катэгорыя:Афіцэры ордэна Акадэмічных пальмаў
Катэгорыя:Узнагароджаныя залатым медалём НАН Беларусі «За вялікі ўклад у развіццё навукі»
Катэгорыя:Замежныя члены НАНБ
Катэгорыя:Акадэмікі НАН Украіны